RESOLUCIÓN do 5 de xuño de 2006 pola que se convoca un curso sobre o permiso de conducir por puntos e outras reformas legais.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 13/06/2006

Dentro das actividades programadas para o ano 2006, en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a realización dun curso sobre o permiso de conducir por puntos e outras reformas legais, que deberá desenvolverse conforme as seguintes bases:
Obxectivos.
-Coñecer a implantación do permiso de conducir por puntos e o seu réxime.
-Saber cales son os procedementos para a perda de vixencia do permiso de conducir.
-Analizar outras reformas e novidades legais e procedementais.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense
Destinatarios.
O curso vai dirixido aos membros dos corpos de policía local da provincia de Ourense.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 22 de xuño de 2006, ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15), rúa Progreso nº 30, 32003 Ourense; ou ben poden entregarse en cal
quera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 26, 27, 28 e 29 de xuño.
O horario será das 16.30 ás 21.30 horas, cunha duración de 20 horas lectivas.
Contido.
I. O permiso de conducir por puntos: réxime de implantación.
II. Especial referencia aos condutores profesionais.
III. Procedementos para a detracción de puntos e para a perda do permiso de conducir.
IV. Análise doutras reformas e novidades lexislativas relacionadas co tráfico e a seguridade viaria.
Relación de admitidos.
A relación de admitidos farana pública o día 23 de xuño a partir das 14.00 horas, tanto a Deputación Provincial de Ourense como o Centro de Estudos Xudiciais e Seguridade Pública de Galicia e na páxina web
http://cexesga.xunta.es, ou ben poden coñecer e confirmar a súa asistencia chamando aos teléfonos 986 59 02 41 (Cexesga
) ou 988 38 51 42 (Departamento de Formación Continua da Deputación Provincial de Ourense).
Lugar.
O curso desenvolverase nas aulas do centro cultural da Deputación Provincial de Ourense sito na rúa Progreso nº 30.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
Tanto o Centro de Estudos Xudiciais e Seguridade Pública de Galicia como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 5 de xuño de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia